Diari Oficial de la Generalitat Valenciana


Sumari del DOGV 8590, del 12-07-2019 (2019/6980)

RESOLUCIÓ de 20 de juny de 2019, del president de Turisme Comunitat Valenciana, de concessió d'ajudes 2019, programa 2: Foment del turisme social a través de la lluita contra la temporalitat i la precarietat laboral en el sector turístic i la millora de les condicions de treball de les cambreres de pisos.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8590

Data del DOGV
:   12-07-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/6980


Data del document
:   20-06-2019

Organisme emissor
:   Turisme Comunitat Valenciana

Tipus de document
:   Resolució

Descriptors 

:   * ajuda pública

RESOLUCIÓ de 20 de juny de 2019, del president de Turisme Comunitat Valenciana, de concessió d'ajudes 2019, programa 2: Foment del turisme social a través de la lluita contra la temporalitat i la precarietat laboral en el sector turístic i la millora de les condicions de treball de les cambreres de pisos. [2019/6980]  
Antecedents de fet  
Primer. Per mitjà de la Resolució de 26 de febrer de 2019, del president de Turisme Comunitat Valenciana, publicada en el Diari Oficial de la Generalitat Valenciana núm. 8514, del dia 26 de març de 2019, es convoquen les ajudes 2019 de Turisme Comunitat Valenciana adreçades a la realització de campanyes de sensibilització, conscienciació i lluita contra l'intrusisme en l'oferta d'allotjament turístic i foment del turisme social de la Comunitat Valenciana, emmarcades en els programes que es relacionen a continuació:  
Programa 1: Lluita contra l'intrusisme en l'oferta d'allotjament turístic.  
Programa 2: Foment del turisme social mitjançant la lluita contra la temporalitat i precarietat laboral en el sector turístic i la millora de les condicions de treball de les cambreres de pisos.  
Segon. Amb diferents dates van tindre entrada en Turisme Comunitat Valenciana diverses sol·licituds d'ajuda acollides als esmentats programes, que han donat lloc als expedients indicats en el document annex, adjunt a aquesta resolució.  
Tercer. D'acord amb el que s'estableix en l'article 9.6 de la resolució de convocatòria, s'ha reunit la comissió d'avaluació d'ajudes, en la sessió de data 18 de juny de 2019, i ha adoptat, entre d'altres, els següents acords:  
«- 3r. Informar favorablement la concessió de subvenció a les sol·licituds avaluades en el programa 2 i per a les quals hi ha consignació pressupostària, les quals s'indiquen en el document annex II, «Sol·licituds favorables», d'aquesta acta, en el qual consten el número d'expedient, el nom del sol·licitant, el NIF, el resum del projecte, els imports d'ajuda i, si escau, observacions.  
- Traslladar aquest acord a la persona titular de la direcció de Turisme Comunitat Valenciana perquè emeta la corresponent proposta de concessió i l'eleve al president de Turisme Comunitat Valenciana, que emetrà la corresponent resolució.»  
Quart. S'indiquen en el document annex a aquesta resolució els sol·licitants que figuren en l'esmentat document annex II de l'acta.  
  
Cinqué. En data 18 de juny de 2019, el director de Turisme Comunitat Valenciana ha dictat una proposta de resolució de concessió d'ajudes per als sol·licitants que s'indiquen en el document annex a aquesta resolució.  
  
Fonaments de dret  
Primer. Resolució de 26 de febrer de 2019, del president de Turisme Comunitat Valenciana, per la qual es convoquen les ajudes 2019 de Turisme Comunitat Valenciana adreçades a la lluita contra l'intrusisme en l'oferta d'allotjament turístic i al foment del turisme social a la Comunitat Valenciana; Decret 4/2017, de 31 de març, del president de la Generalitat, pel qual s'aproven les bases reguladores de les ajudes adreçades al sector turístic de la Comunitat Valenciana; Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; Llei 38/2003, de 17 de novembre, general de subvencions i el seu reglament, aprovat pel Reial decret 887/2006, de 21 de juliol, i la resta de normativa aplicable.  
Segon. La competència per a dictar aquesta resolució la té el president de Turisme Comunitat Valenciana, d'acord amb les competències assignades per l'article 5 del Decret 209/2004, de 8 d'octubre, del Consell de la Generalitat, pel qual s'aprova el Reglament de Turisme Comunitat Valenciana (abans Agència Valenciana del Turisme, per canvi de denominació de l'entitat de dret públic en virtut del que es disposa en l'article 12.1 de la Llei 15/2018, de 7 de juny, de la Generalitat, de turisme, oci i hospitalitat de la Comunitat Valenciana).  
  
Tercer. L'article 36.3 de la Llei 39/2015, d'1 d'octubre, del procediment administratiu comú de les administracions públiques, estableix que els actes administratius de la mateixa naturalesa podran refondre's en un únic acte, acordat per l'òrgan competent, que especificarà les persones o altres circumstàncies que individualitzen els efectes de l'acte per a cada interessat.  
Vistos els anteriors antecedents de fet i fonaments de dret, resolc:  
  
  
Primer  
Concedir subvenció als sol·licitants de les ajudes que es detallen en el document annex a aquesta resolució, amb indicació de l'actuació que se subvenciona i l'import de l'ajuda, corresponents als programes detallats en l'antecedent primer, segons la Resolució de 26 de febrer de 2019, per la qual es regeix aquesta convocatòria.  
L'efectivitat de les subvencions està subordinada al compliment de les següents condicions:  
1. Complir les obligacions dels beneficiaris detallades en l'article 11 de la Resolució de 26 de febrer de 2019.  
2. Aportar la documentació que es detalla en l'article 13 (justificació de despeses) de la Resolució de 26 de febrer de 2019.  
3. El termini de presentació de la documentació justificativa finalitzarà el dia 15 de desembre de 2019, moment en què haurà d'estar acabada l'actuació objecte de l'ajuda.  
4. La realització de l'activitat per a la qual es concedeix la subvenció serà d'exclusiva responsabilitat del beneficiari; així mateix seran a càrrec seu els mitjans humans i materials que es necessiten per a executar-la.  
5. Correspon al beneficiari sol·licitar els permisos, autoritzacions i llicències que corresponguen a la naturalesa del projecte que s'incentiva.  
6. El beneficiari comunicarà a Turisme Comunitat Valenciana l'obtenció o la sol·licitud d'altres ajudes per a la mateixa finalitat procedents d'altres administracions o ens públics o privats.  
7. El beneficiari haurà de donar l'adequada publicitat al caràcter públic del finançament de l'actuació subvencionada, per la qual cosa en totes les actuacions beneficiàries de les ajudes haurà de figurar el distintiu al qual es fa esment en l'apartat 5.2 de cadascun dels dos programes contemplats en l'annex i de la Resolució de 26 de febrer de 2019, mitjançant el qual es fa constar que el projecte ha comptat amb la col·laboració de Turisme Comunitat Valenciana.  
8. Qualssevol altres condicions previstes en la Resolució de 26 de febrer de 2019, per la qual es convoquen aquestes ajudes; en el Decret 4/2017, de 31 de març, del president de la Generalitat, pel qual s'aproven les bases reguladores de les ajudes adreçades al sector turístic de la Comunitat Valenciana; en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; en la Llei 38/2003, de 17 de novembre, general de subvencions, i en el seu Reglament, aprovat pel Reial decret 887/2006, de 21 de juliol, i en la resta de normativa aplicable.  
9. La justificació de l'actuació objecte d'ajuda haurà de realitzar-se d'acord amb el projecte subvencionat i en els termes fixats en la Resolució de 26 de febrer de 2019 i en la resolució de concessió.  
  
10. L'import que cal justificar coincidirà, com a mínim, amb la totalitat del cost subvencionable. En el cas que l'import de cost subvencionable justificat de manera conforme siga inferior al cost subvencionable establit en la resolució de concessió, l'import de l'ajuda que calga lliurar disminuirà proporcionalment, i provocarà la pèrdua parcial del dret al cobrament de la subvenció.  
11. En el cas que el cost subvencionable justificat de manera conforme siga inferior a l'import mínim establit en cada programa, perquè l'actuació siga subvencionable, es produirà la pèrdua total del dret al cobrament de la subvenció concedida.  
12. L'alteració d'algunes de les característiques del projecte o activitat aprovat, l'incompliment de condicions i terminis establits en la resolució de concessió, la nul·la execució o l'execució parcial de la inversió, la falta de justificació o la justificació incompleta de despeses efectivament realitzades, i la concessió amb posterioritat a la presentació de la sol·licitud d'altres ajudes públiques o privades que, en conjunt, excedisquen l'import del cost subvencionable de l'actuació, així com la concurrència de qualsevol altra causa de les previstes en l'article 37 de la Llei 38/2003, de 17 de novembre, en cas de no haver-se efectuat encara el pagament de l'ajuda, donaran lloc a la pèrdua del dret al cobrament, total o parcial, de l'ajuda.  
  
Segon  
Publicar aquesta resolució en el Diari Oficial de la Generalitat Valenciana, amb efectes de notificació.  
  
Contra aquesta resolució, que posa fi a la via administrativa, s'hi podrà interposar un recurs contenciós administratiu davant dels jutjats contenciosos administratius dins del termini de dos mesos comptats de l'endemà de notificar-se, o un recurs potestatiu de reposició davant de l'òrgan que ha dictat l'acte, en el termini d'un mes a comptar des de l'endemà de notificar-se aquesta, tot això de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 20 de juny de 2019.- El president de Turisme Comunitat Valenciana: Francesc Colomer Sánchez.